Komisijos sprendimas
2003 m. gruodžio 23 d.
iš dalies pakeičiantis Sprendimą 2003/812/EB, nustatantį trečiųjų šalių, iš kurių valstybės narės leidžia importuoti tam tikrus Tarybos direktyvos 92/118/EEB reglamentuojamus žmonių vartojimui skirtus produktus, sąrašą
(pranešta dokumentu Nr. C(2003) 5046)
(tekstas svarbus EEE)
(2004/19/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 207 straipsnio 3 dalį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir ligų sukėlėjų atžvilgiu Direktyvoje 90/425/EEB [1], prekybą Bendrijoje ir jų importą į Bendriją, su paskutiniais pakeitimais, padarytais Komisijos sprendimu 2003/721/EB [2], ypač į jo 10 straipsnio 2 dalies a punktą,
Kadangi:
(1) Komisijos sprendimas 2003/812/EB [3] nustato trečiųjų šalių, iš kurių valstybės narės leidžia importuoti tam tikrus Tarybos direktyvos 92/118/EEB reglamentuojamus žmonių vartojimui skirtus produktus, sąrašą,
(2) Siekiant priimti šiuos teisės aktus tuo pačiu metu, kaip ir kitus teisės aktus, nustatančius šalių sąrašus ir gyvulinės kilmės šalutinių produktų, neskirtų vartoti žmonėms, sertifikavimo taisykles, būtina atidėti Sprendimo 2003/812/EB taikymą nuo 2004 m. sausio 1 d. iki 2004 m. gegužės 1 d.
(3) Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę.
PRIĖMĖ ŠĮ SPRENDIMĄ:
1 straipsnis
Sprendimo 2003/812/EB 3 straipsnyje,,2004 m. sausio 1 d. "pakeičiama žodžiais,,2004 m. gegužės 1 d.".
2 straipsnis
Šis sprendimas skirtas valstybėms narėms.
Priimta Briuselyje, 2003 m. gruodžio 23 d.